**MIŠKININKYSTĖS DARBŲ RANGOS PASLAUGŲ TECHNINĖ SPECIFIKACIJA**

**1 lentelė**

|  |  |
| --- | --- |
| Paslaugų gavėjas arba Regioninis padalinys | VĮ Valstybinių miškų urėdija (toliau Paslaugų gavėjas). |
| Paslaugos | Paslaugų gavėjas perka miškininkystės darbų rangos paslaugas (toliau - Miškininkystės paslaugos) 2022 metams.  Numatomų pirkti miškininkystės paslaugų technologinės savybės/paslaugų aprašymas nurodytas 2 lentelėje. |
| Paslaugų kiekis/apimtys | Miškininkystės paslaugų kiekis/apimtys nurodytos Miškininkystės darbų rangos paslaugų techninės specifikacijos 1 priede.  Nurodyti kiekiai yra preliminarūs ir gali svyruoti ±30 proc.  Pirkimo objektas skaidomas į dalis teritoriniu požymiu pagal teritorijas (girininkijas) ir paslaugų grupes. |
| BVPŽ klasifikatoriaus kodas | 77200000-2 Miškininkystės paslaugos |
| Paslaugų teikimo vieta | VĮ Valstybinių miškų urėdijos teritorijoje. |
| Paslaugų teikimo terminas | Nuo Sutarties įsigaliojimo (sutartis įsigalioja Šalims ją pasirašius) iki 2022 m. gruodžio 31 d. su galimybe pratęsti 2 kartus po 12 mėn. |
| Paslaugų teikėjas | Tiekėjas, su kuriuo sudaryta Sutartis miškininkystės paslaugų teikimui |

Numatomų pirkti Paslaugų technologinės savybės/paslaugų aprašymas nurodyti 2 lentelėje:

**2 lentelė**

|  |  |  |
| --- | --- | --- |
| Eil.  Nr. | Paslaugų pavadinimas | Paslaugų technologinės savybės/paslaugų aprašymas |
| 1. | Želdavietės paruošimas miško sodmenų sodinimui šalinant nepageidaujamus medžius, krūmus, žolinę augmeniją | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį ruošiamų želdaviečių sąrašą su nurodytais plotais ir Paslaugos teikėjui parodo natūroje kiekvienos ruošiamos želdavietės ribas.  Paslaugos teikėjas savo motoriniais įrankiais, iškerta ruošiamoje želdavietėje nepageidaujamus medžius ir krūmus, pašalina žolinę augaliją. Nepageidaujami medžiai ir krūmai nupjaunami statmenu žemės paviršiui pjūviu, kuo arčiau žemės paviršiaus. Iškirsti medžiai ir krūmai sudedami į krūvas ar valksmas, arba kitu Paslaugų gavėjo nurodytu būdu.  Suteiktų paslaugų kiekio apskaitos vnt. – ha paruošto ploto |
| 2. | Želdavietės paruošimas miško želdinių sodinimui cheminiu būdu pašalinant nepageidaujamą augmeniją | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį ruošiamų želdaviečių sąrašą su nurodytais plotais ir Paslaugos teikėjui parodo natūroje kiekvienos ruošiamos želdavietės ribas.  Paslaugos teikėjas naudodamas savo įrangą ir individualias apsaugos priemones, atlieka nepageidaujamos augalijos (žolinės ir sumedėjusių krūmų ir/ar medelių) purškimo cheminiu būdu paslaugą. Purškimui gali būti naudojami mechanizuoti purkštuvai (prikabinami ar pakabinami prie traktoriaus) turintys galiojančius augalų apsaugos produktų purkštuvo pažymėjimus arba nugariniai moto purkštuvai. Herbicidai naudojami vadovaujantis herbicidų duomenų saugos lapu ir naudojimo instrukcijomis. Darbai atliekami augalų vegetacijos metu t. y. birželio – rugpjūčio mėnesiais, esant ne aukštesnei kaip 20° C temperatūrai ir ne mažiau kaip 4 – 6 valandos iki lietaus pradžios. Herbicidais apdorojamų augalų paviršius turi būti sausas.  Tirpalą purškimui ruošia Paslaugos teikėjas. Į purškimo vietą savo transportu atsivežą švarų vandenį ir, gavęs iš Paslaugų gavėjo, cheminę medžiagą tirpalo paruošimui, pasiruošia reikiamą nustatytos koncentracijos tirpalo kiekį, kurio užtektų tolygiai nupurkšti visą želdavietės plotą. Reikiamą tirpalo koncentraciją nurodo Paslaugos gavėjas.  Tuščios cheminių medžiagų pakuotės gražinamos Paslaugų gavėjui.  Paslaugos teikėjas privalo užtikrinti, kad purškiamas tirpalas nepatektų ant gretimame sklype augančių medžių ir/arba purškiamoje želdavietėje paliekamų savaime želti pomiškio grupių (kurias nurodo Paslaugų gavėjas).  Paslaugos teikėjas (darbuotojas dirbantis želdavietėje arba darbų vadovas) turi turėti galiojantį augalų apsaugos kursų baigimo pažymėjimą. Darbo vietoje privaloma laikytis priešgaisrinės saugos ir Forest Stewardship Council (toliau – FSC) standartų reikalavimų. Už darbų saugą ir individualių apsaugos priemonių naudojimą paslaugos teikimo metu atsakingas Paslaugos teikėjas.  Suteiktų paslaugų kiekio apskaitos vnt. - ha cheminėmis medžiagomis nupurkšto ploto |
| 3. | Miško atkūrimas ir įveisimas (medelių ir krūmų sodinimas) | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį sodinamų želdaviečių sąrašą su nurodytais plotais ir Paslaugos teikėjui parodo natūroje kiekvienos sodinamos želdavietės ribas, sodmenų sandėliavimo (laikino prikasimo) vietas.  Sodmenų (sėjinukų ir sodinukų) sodinimas apima šias paslaugas:, sodmenų atsinešimas iš sandėliavimo (laikino prikasimo) vietų, sodmenų pasodinimas.  Sodmenų sodinimas – sodmenų pasodinimas želdavietėje, laikantis šių reikalavimų:  1. naudojami sodikliai (įrankiai), tinkantys konkretiems miško sodmenims (naudojamų sodiklių tipas prieš sodinimą suderinamas su Paslaugos gavėju);  2. sodinimo darbų metu sodmenys turi būti tinkamai apsaugoti nuo šaknų išdžiūvimo: laikinose sodmenų sandėliavimo vietose sodmenys turi būti prikasami arba laikomi nuo šaknų džiūvimo apsaugančioje taroje ir pridengiami nuo saulės, sodinami sodmenys po želdavietę nešiojami tik tam skirtoje taroje, pertraukų (poilsio, pietų ir kt.) metu sodmenys laikomi apsaugotose nuo tiesioginių saulės spindulių vietose;  3. sodinant kiekvienas sodinukas įvertinamas vizualiai, esant poreikiui patrumpinamos šaknys, atmetami kokybės standartų neatitinkantys sodmenys;  4. sodmenys sodinami tik į paruoštą dirvą (vagos/kauburėliai), išskyrus atvejus kai Paslaugos gavėjas nurodo kitaip, pagal Paslaugų gavėjo nurodytą mišrinimo schemą, sodinimo atstumus bei sodinimo vietą (vagos/kauburėlio dugne/šlaite/viršuje), pasodintų sodmenų šaknys turi būti pilnai apipiltos žemėmis, tinkamai prispaustos, negali būti užlinkusių šaknų, sodinuko pasodinimo gylis – šaknies kaklelis ties žemės paviršiumi;  Suteiktų paslaugų kiekio apskaitos vnt. – tūkst. vnt. pasodintų sodmenų. |
| 4. | Miško želdinių ar žėlinių atsodinimas | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį sodinamų želdaviečių sąrašą su nurodytais plotais ir Paslaugos teikėjui parodo natūroje kiekvienos sodinamos želdavietės ribas, sodmenų sandėliavimo (laikino prikasimo) vietas.  Sodmenų (sėjinukų ir sodinukų) atsodinimas – želdavietėje pasodintų, bet neprigijusių (žuvusių) sodmenų atsodinimas, apima šias paslaugas: sodmenų atsinešimas iš sandėliavimo (laikino prikasimo) vietų, sodinimo vietos suradimas, sodmenų pasodinimas.  Sodinimo vietos suradimas – ankstesnių sodinimų metu želdavietėje pasodintų bet neprigijusių/žuvusių sodmenų ar jų sodinimo vietų suradimas.  Sodmenų pasodinimas – sodmenų pasodinimas želdavietėje, laikantis šių reikalavimų:  1. naudojami sodikliai (įrankiai), tinkantys konkretiems miško sodmenims (naudojamų sodiklių tipas prieš sodinimą suderinamas su Paslaugos gavėju);  2. sodinimo darbų metu sodmenys turi būti tinkamai apsaugoti nuo šaknų išdžiūvimo: laikinose sodmenų sandėliavimo vietose sodmenys turi būti prikasami arba laikomi nuo šaknų džiūvimo apsaugančioje taroje ir pridengiami nuo saulės, sodinami sodmenys po želdavietę nešiojami tik tam skirtoje taroje, pertraukų (poilsio, pietų ir kt.) metu sodmenys laikomi apsaugotose nuo tiesioginių saulės spindulių vietose;  3. sodinant kiekvienas sodinukas įvertinamas vizualiai, esant poreikiui patrumpinamos šaknys, atmetami kokybės standartų neatitinkantys sodmenys;  4. sodmenys sodinami ankstesnių sodinimų metu želdavietėje pasodintų bet neprigijusių/žuvusių sodmenų vietose, išskyrus atvejus kai Paslaugos gavėjas nurodo kitaip, pagal Paslaugų gavėjo nurodytą mišrinimo schemą, bei sodinimo vietą (vagos/kauburėlio dugne/šlaite/viršuje), pasodintų sodmenų šaknys turi būti pilnai apipiltos žemėmis, tinkamai prispaustos, negali būti užlinkusių šaknų, sodinuko pasodinimo gylis – šaknies kaklelis ties žemės paviršiumi;  Suteiktų paslaugų kiekio apskaitos vnt. – tūkst. vnt. pasodintų sodmenų |
| 5. | Miško želdinių, žėlinių priežiūra | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma želdinių / žėlinių priežiūra, sąrašą su nurodytais plotais ir Paslaugos teikėjui parodo natūroje šių sklypų ribas.  Paslaugų gavėjo nurodytuose miško sklypuose, Paslaugos teikėjas rankiniais kirtimo įrankiais, krūmapjove ar motoriniu pjūklu aplink pasodintus sodmenis ir Paslaugų gavėjo nurodytų medžių rūšių savaiminukus (medelius), nurodytais atstumais arba visame plote pašalina stelbiančią augmeniją, sudarant paliekamiems medžiams optimalias augimo sąlygas, nepažeidžiant pasodintų sodinukų ar perspektyvių savaiminukų, neužverčiant jų pašalinta augmenija.  Suteiktų paslaugų kiekio apskaitos vnt. - ha. |
| 6. | Jaunuolynų ugdymas ir retinimo kirtimai, negaminant likvidinės medienos | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdomas jaunuolynų ugdymas, sąrašą su nurodytais plotais ir Paslaugos teikėjui parodo natūroje šių sklypų ribas.  Paslaugų teikėjas nurodytuose miško sklypuose, savo įrankiais ir priemonėmis, iškerta tikslinių ir projektuotų rūšių medžius stelbiančią augmeniją, sudarant pagrindinių rūšių medžiams optimalias augimo sąlygas.  Jaunuolynų ugdymo ir retinimo kirtimų, negaminant likvidinės medienos, metu iškertami:  1. invazinių rūšių medžiai ir krūmai;  2. visų medžių rūšių džiūstantys, pažeisti grybinių ligų, kenkėjų, žvėrių, mechaniškai pažeisti, taip pat vėjo ar sniego išversti, nulaužti ir nulenkti medžiai;  3. medžiai ir krūmai, trukdantys geriausiems ir pagalbiniams medžiams augti, formuoti normalias lajas – daugiausia tai stelbiantys ir čaižantys tikslinių rūšių medžius minkštieji lapuočiai;  4. kreivi, su dviem ir daugiau viršūnių, nenormaliai stipriai išsivystę arba atsilikę augimu medžiai, jeigu jie nenaudingi kitais atžvilgiais;  5. gerai augantys ir geros kokybės tikslinių rūšių medžiai, jeigu būtina išretinti tankiai augančias medžių grupes.  Jaunuolyno ugdymui priskiriamas trako iškirtimas ir pomiškio ugdymas.  Nukirsti medžiai ir krūmai turi būti paguldyti ant žemės tarp paliktų augti medžių arba, esant poreikiui sukrauti į valksmas, volus ar krūvas. Po kirtimo negali likti nupjautų medžių ir krūmų įkibusių ir / ar atsirėmusių į paliekamus medžius.  Nukirstus medžius kraunat į valksmus, Paslaugų tiekėjas yra atsakingas už paliekamą po kirtimo bei išvežimo vidutinį valksmų plotį, kuris negali būti didesnis už nurodytą Miško kirtimo taisyklėse, patvirtintose Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl miško kirtimo taisyklių patvirtinimo“.  Po jaunuolynų ugdymo kirtimų liekantis medžių kiekis turi atitikti Miško kirtimo taisyklėse, patvirtintose Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl miško kirtimo taisyklių patvirtinimo“, nustatytus normatyvus.  Medynuose jaunuolynų ugdymo kirtimais ir retinimo kirtimais, negaminant likvidinės medienos, pažeistų medžių turi būti ne daugiau kaip 2 proc. Medžiai, kirstini pagal Miško sanitarinės apsaugos taisyklių reikalavimus, turi būti iškirsti.  Kelmų aukštis, matuojant nuo šaknies kaklelio, turi būti ne didesnis kaip 10 cm.  Negali būti palikta žalių spygliuočių kirtimo atliekų su žieve, kurių skersmuo storiausioje dalyje didesnis kaip 8 cm ir ilgesnių kaip 1 m.  IVA grupės miškuose ir miškuose, kuriems netaikomi Miško kirtimo taisyklių, patvirtintų Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl miško kirtimo taisyklių patvirtinimo“, 74 punkto reikalavimai, jaunuolynų ugdymo kirtimai, medienos ištraukimas draudžiami nuo balandžio 1 d. iki birželio 1 d.  II miškų grupei priskirtuose miškuose ir III grupės miškuose, esančiuose saugomose teritorijose, kurios įsteigtos ir registruotos Saugomų teritorijų valstybės kadastre Saugomų teritorijų įstatymo nustatyta tvarka, ir IV miškų grupės miškuose, esančiuose nacionaliniuose parkuose, ugdomieji miško kirtimai ir medienos ištraukimas draudžiami nuo kovo 15 d. iki rugpjūčio 1 d., jei saugomai teritorijai kitais teisės aktais nenustatyta kitaip.  Konkretiems kirtimams išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. - ha. |
| 7.1. | Želdinių, žėlinių apsauga nuo kanopinių žvėrių daromos žalos, tepant repelentus | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma želdinių, žėlinių apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktus repelentus, Paslaugos teikėjas savo įrankiais ir priemonėmis, nurodytuose miško sklypuose želdiniuose ir žėliniuose aptepa nurodytą kiekį pasodintų sodmenų ir savaiminės kilmės medelių.  Naudojant repelentą vadovaujamasi jo duomenų saugos lapu ir naudojimo instrukcijomis.  Repelentą negalima tepti lietui lyjant, esant šalnoms, esant drėgniems tepamiems augalams. Tepimo metu oro temperatūra turi būti aukštesnė 0 ºC. Iki pradedant lyti nuteptas repelentas turi būti visiškai išdžiūvęs.  Repelento negalima skiesti vandeniu ar kitais skysčiais.  Repelentas tepamas naudojant gumines, atsparias cheminėms medžiagoms, pirštines. Tepama ranka apimant norimą apsaugoti viršūninį ūglį ir tepant iš apačios į viršų. Repelentu reikia aptepti 5 – 10 cm viršūninio ir/ar pirmosios menturės (pušies) ūglio, tuo pačiu aptepant viršūninį pumpurą.  Dirbant su repelentu privaloma laikytis saugaus darbo su cheminėmis medžiagomis reikalavimų, produkto naudojimo instrukcijoje pateiktų nurodymų.  Panaudotos repelento pakuotės turi būti grąžintos Paslaugų gavėjui.  Konkrečiu repelento tepimo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – tūkst. vnt. repelentais apteptų pasodintų sodmenų ir savaiminės kilmės medelių. |
| 7.2. | Želdinių, žėlinių apsauga nuo kanopinių žvėrių daromos žalos, purškiant repelentus | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma želdinių, žėlinių apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktus repelentus, Paslaugos teikėjas savo įrankiais ir priemonėmis, nurodytuose miško sklypuose želdiniuose ir žėliniuose apipurškia nurodytą kiekį pasodintų sodmenų ir savaiminės kilmės medelių.  Naudojant repelentą vadovaujamasi jo duomenų saugos lapu ir naudojimo instrukcijomis .  Repelento negalima purkšti lietui lyjant, esant šalnoms, esant drėgniems tepamiems augalams. Purškiant oro temperatūra turi būti ne žemesnė kaip + 5 ºC ir ne aukštesnė kaip + 25 ºC. Iki pradedant lyti nupurkštas repelentas turi būti visiškai išdžiūvęs.  Repelento negalima skiesti vandeniu ar kitais skysčiais.  Repelentas purškiamas naudojant nešiojamą purkštuvą. Repelentu reikia apipurkšti ūglių viršūnes, tuo pačiu apipurškiant viršūninį pumpurą.  Dirbant su repelentu privaloma laikytis saugaus darbo su cheminėmis medžiagomis reikalavimų. Laikytis produkto naudojimo instrukcijoje pateiktų nurodymų.  Panaudotos repelento pakuotės turi būti grąžintos į Paslaugų gavėjui.  Konkrečiu repelento purškimo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – tūkst. vnt. repelentais apipurkštų pasodintų sodmenų ir savaiminės kilmės medelių. |
| 7.3. | Želdinių, žėlinių apsauga nuo kanopinių žvėrių daromos žalos apgaubiant medelius individualiomis apsaugomis | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma želdinių, žėlinių apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktas individualias medelių apsaugas, jų tvirtinimo priemones ir kuoliukus, Paslaugos teikėjas savo įrankiais, nurodytuose miško sklypuose želdiniuose ir žėliniuose, uždeda medeliams individualias apsaugas.  Paslaugos gavėjas Paslaugos teikėjui individualias medelių apsaugas, tvirtinimo priemones ir kuoliukus pateikia Paslaugos gavėjo nurodytoje sandėliavimo vietoje.  Prieš uždedant individualią apsaugą Paslaugos teikėjas sekatoriumi apgeni dalį medelio šoninių šakučių, kurios gali trukdyti uždėti apsaugą. Apgenėjus šakutes uždedama individuali medelio apsauga, įkalamas kuoliukas ir prie jo pritvirtinama apsauga.  Konkrečiu individualios apsaugos uždėjimo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – tūkst. vnt. uždėtų medelių apsaugų. |
| 7.4. | Želdinių, žėlinių individualių apsaugų nuo kanopinių žvėrių daromos priežiūra ir nuėmimas | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma želdinių, žėlinių apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktas individualias medelių apsaugas, tvirtinimo priemones ir kuoliukus, Paslaugos teikėjas savo įrankiais, nurodytuose miško sklypuose želdiniuose ir žėliniuose atlieka medelių individualių apsaugų priežiūrą arba jas nuima.  Paslaugos gavėjas Paslaugos teikėjui pateikia individualias medelių apsaugas, tvirtinimo medžiagas ir kuoliukus Paslaugos gavėjo nurodytoje sandėliavimo vietoje.  Vykdydamas individualių apsaugų priežiūra Paslaugos teikėjas pataiso išvirtusias ar nulenktas individualias apsaugas, sulūžusios individualios apsaugos pakeičiamos naujomis. Prieš uždedant keičiamą individualią apsaugą Paslaugos teikėjas sekatoriumi apgeni dalį medelio šoninių šakučių, kurios gali trukdyti uždėti apsaugą. Vietoje nulūžusių ir supuvusių kuoliukų įkalami nauji kuoliukai. Prie kuoliukų pritvirtinamos individualios apsaugos.  Nuimant susidėvėjusias individualias medelių apsaugas, Paslaugos teikėjas išrauna ir surenka kuoliukus, apsaugines ir tvirtinimo medžiagas ir viską sudeda Paslaugos gavėjo nurodytoje sandėliavimo vietoje.  Konkrečiu individualios apsaugos uždėjimo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – tūkst. vnt. prižiūrėtų (suremontuotų) arba nuimtų medelių apsaugų. |
| 7.5. | Želdinių, žėlinių ir jaunuolynų apsauga nuo kanopinių žvėrių daromos žalos, tveriant vielos tinklo tvorą | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus įrengiama apsauginė tvora, sąrašą ir Paslaugos teikėjui parodo natūroje šių sklypų ribas, kuriose reikia įrengti apsauginę tvorą.  Naudodamas Paslaugų gavėjo pateiktą vielos tinklą, medžiagas tinklo tvirtinimui, Paslaugos teikėjas savo įrankiais ir priemonėmis, nurodytuose miško sklypuose įrengia vielos tinklo tvorą. Tvoros stulpus Paslaugos teikėjas pasiruošia iš Paslaugos gavėjo pateiktos medžiagos. Stulpai atrenkami iš ne plonesnių kaip 12 cm skersmens plongalyje spygliuočių rąstelių. Taip pat paslaugos gavėjas gali pateikti jau paruoštus tvėrimui stulpus.  Paslaugos gavėjas Paslaugos teikėjui vielos tinklą, medžiagas tinklo tvirtinimui ir stulpus pateikia Paslaugos gavėjo nurodytoje sandėliavimo vietoje.  Stulpai turi būti tvirtai įkasti į žemę ne mažiau 70 – 100 cm gyliu. Stulpai statomi kas 3 - 4 m atstumu vienas nuo kito. Tvoros posūkio kampuose, prie vartų ir kas 30 - 40 m pastatomi įstriži sutvirtinimo stulpai iš abiejų stataus stulpo pusių. Paslaugos gavėjo nurodytose vietose padaromi įėjimo varteliai.  Vielos tinklas įtempiamas ir pritvirtinamas prie stulpų. Tinklas tiesiamas taip, kad apatinė jo dalis priglustų prie žemės ir neliktų tarpų per kuriuos galėtų pralįsti kanopiniai žvėrys.  Tvora turi būti ne žemesnė kaip 2 m nuo žemės paviršiaus.  Konkrečiu tvoros tvėrimo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – m įrengtos apsauginės tvoros. |
| 7.6. | Želdinių, žėlinių ir jaunuolynų apsauga nuo kanopinių žvėrių daromos žalos, vielos tinklo tvoros remontas | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdomas apsauginės tvoros remontas, sąrašą ir Paslaugos teikėjui parodo natūroje reikalingus remontuoti apsauginės tvoros ruožus.  Naudodamas Paslaugų gavėjo pateiktą vielos tinklą, medžiagas tinklo tvirtinimui Paslaugos teikėjas savo įrankiais ir priemonėmis, nurodytuose miško sklypuose suremontuoja vielos tinklo tvorą.  Tvoros stulpus Paslaugos teikėjas pasiruošia iš Paslaugos gavėjo pateiktos medžiagos. Stulpai atrenkami iš ne plonesnių kaip 12 cm skersmens plongalyje spygliuočių rąstelių. Taip pat paslaugos gavėjas gali pateikti jau paruoštus tvėrimui stulpus.  Paslaugos gavėjas Paslaugos teikėjui remontui vielos tinklą, medžiagas tinklo tvirtinimui ir stulpus pateikia Paslaugos gavėjo nurodytoje sandėliavimo vietoje.  Remontuojant tvorą, išvirtę, supuvę ir sulūžę tvoros stulpai pakeičiami naujais. Suremontuojami sulūžę ir supuvę varteliai, pakeičiant jų sulūžusias ir supuvusias dalis. Pataisomos vielos tinkle atsiradusios skylės, įtempiamas atsilaisvinęs ir ištampytas vielos tinklas, sugadintos tinklo dalys pakeičiamos nauju tinklu. Nuo žemės atkeltas tinklas pritempiamas prie žemės prikalant jį prie žemės mediniais kuoliukais 45 º kampu.  Konkrečiu tvoros remonto atveju išsamius paaiškinimus pateikia Paslaugos gavėjas.  Pataisius tvoros tinklo skyles, jo įtempimą, pakeitus jo dalis tarp dviejų stulpų, skaičiuojama, kad suremontuota tarp dvejų stulpų esančio ilgio tvora, pakeitus tvoros stulpą – skaičiuojama, kad suremontuota nuo pakeisto stulpo į abi puses esančių pusės tvoros tarpų ilgio tvora.  Suteiktų paslaugų kiekio apskaitos vnt. – m suremontuotos tvoros. |
| 7.7. | Želdinių, žėlinių ir jaunuolynų apsauga nuo kanopinių žvėrių daromos žalos, vielos tinklo tvoros nuardymas | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdomas želdinių, žėlinių apsauginės tvoros nuardymo darbai, sąrašą ir Paslaugos teikėjui parodo natūroje reikalingus nuardyti apsauginės tvoros ruožus.  Paslaugos teikėjas savo įrankiais ir priemonėmis, nurodytuose miško sklypuose išardo ir pašalina vielos tinklo tvorą.  Išardant tvorą tinklas nuimamas nuo stulpų, susukamas ir sudedamas Paslaugos gavėjo nurodytoje sandėliavimo vietoje. Stulpai išraunami arba nupjaunami prie žemės paviršiaus. Pašalinami varteliai. Medinės tvoros dalys paliekamos tame pačiame sklype supūti. Metalinės ar plastikinės tvoros dalys sudedamos Paslaugos gavėjo nurodytoje sandėliavimo vietoje.  Konkrečiu tvoros išardymo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – m išardytos tvoros. |
| 7.8. | Medžių kamienų apsauga nuo kanopinių žvėrių daromos žalos, tepant repelentus | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma medžių kamienų apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktus repelentus, Paslaugos teikėjas savo įrankiais ir priemonėmis, nurodytuose miško sklypuose aptepa nurodytą kiekį medelių kamienų.  Naudojant repelentą vadovaujamasi jo duomenų saugos lapu ir naudojimo instrukcijomis .  Repelento negalima tepti lietui lyjant, esant šalnoms, esant drėgniems tepamiems augalams. Tepant oro temperatūra turi būti aukščiau 0 ºC. Iki pradedant lyti nuteptas repelentas turi būti visiškai išdžiūvęs.  Repelento negalima skiesti vandeniu ar kitais skysčiais.  Repelentas tepamas teptuku ar kitu įrankiu. Repelentu reikia aptepti kamieną iki 2 m aukščio.  Dirbant su repelentu privaloma laikytis saugaus darbo su cheminėmis medžiagomis reikalavimų. Laikytis produkto naudojimo instrukcijoje pateiktų nurodymų.  Panaudotos repelento pakuotės turi būti grąžintos Paslaugų gavėjui.  Konkrečiu repelento tepimo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – tūkst. vnt. repelentais apteptų medelių. |
| 7.9. | Medžių kamienų apsauga nuo kanopinių žvėrių daromos žalos, purškiant repelentus | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma medžių kamienų apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktus repelentus, Paslaugos teikėjas savo įrankiais ir priemonėmis, nurodytuose miško sklypuose apipurškia nurodytą kiekį medelių kamienų.  Naudojant repelentą vadovaujamasi jo duomenų saugos lapu ir naudojimo instrukcijomis .  Repelento negalima purkšti lietui lyjant, esant šalnoms, esant drėgniems tepamiems augalams. Purškiant oro temperatūra turi būti ne žemesnė kaip + 5 ºC ir ne aukštesnė kaip + 25 ºC. Iki pradedant lyti nupurkštas repelentas turi būti visiškai išdžiūvęs.  Repelento negalima skiesti vandeniu ar kitais skysčiais.  Repelentas purškiamas naudojant nešiojamą purkštuvą. Repelentu reikia apipurkšti kamieną iki 2 m aukščio.  Dirbant su repelentu privaloma laikytis saugaus darbo su cheminėmis medžiagomis reikalavimų. Laikytis produkto naudojimo instrukcijoje pateiktų nurodymų.  Panaudotos repelento pakuotės turi būti grąžintos Paslaugos gavėjui.  Konkrečiu repelento purškimo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – tūkst. vnt. repelentais apipurkštų medelių. |
| 7.10. | Medžių kamienų apsauga nuo kanopinių žvėrių daromos žalos uždedant individualias apsaugas | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma medžių kamienų apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktas kamienų individualias apsaugas ir tvirtinimo medžiagas, Paslaugos teikėjas savo įrankiais ir priemonėmis, nurodytuose miško sklypuose uždeda medeliams kamienų individualias apsaugas.  Paslaugos gavėjas Paslaugos teikėjui medelių kamienų individualias apsaugas ir tvirtinimo medžiagas pateikia Paslaugos gavėjo nurodytoje sandėliavimo vietoje.  Prieš uždėdamas kamieno individualią apsaugą Paslaugos teikėjas sekatoriumi ar pjūklu apgeni dalį apatinės medelio dalies (1,5 – 2 m aukščio) šonines šakas, kurios gali trukdyti uždėti apsaugą. Apgenėjus šakas uždedama individuali medelio kamieno apsauga (apsauga uždedama apie 80 cm virš žemės) ir pritvirtinama prie medelio šakų.  Konkrečiu kamieno individualios apsaugos uždėjimo atveju išsamius paaiškinimus pateikia Paslaugos gavėjas.  Suteiktų paslaugų kiekio apskaitos vnt. – tūkst. vnt. uždėtų kamieno apsaugų. |
| 7.11. | Kamienų individualių apsaugų priežiūra ir nuėmimas | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma medžių kamienų apsaugų priežiūra ir nuėmimas, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktas kamienų individualias apsaugas ir tvirtinimo medžiagas, Paslaugos teikėjas savo įrankiais ir priemonėmis, nurodytuose miško sklypuose atlieka medelių kamienų individualių apsaugų priežiūrą arba jas nuima.  Paslaugos gavėjas Paslaugos teikėjui reikalingas pakeisti medelių kamienų individualias apsaugas ir jų tvirtinimo medžiagas pateikia Paslaugos gavėjo nurodytoje sandėliavimo vietoje.  Pataisydamas kamienų individualias apsaugas Paslaugos teikėjas atlaisvina kamienų individualias apsaugas, kad neužveržtų medelių. Sulūžusios kamienų individualios apsaugos pakeičiamos naujomis. Prieš uždėdamas kamieno individualią apsaugą Paslaugos teikėjas sekatoriumi ar pjūklu apgeni dalį apatinės medelio dalies (1,5 – 2 m aukščio) šonines šakas, kurios gali trukdyti uždėti apsaugą. Apgenėjus šakas uždedama individuali medelio kamieno apsauga (apsauga uždedama apie 80 cm virš žemės) ir pritvirtinama prie medelio šakų.  Nuimtos susidėvėjusios medelių kamienų individualios apsaugos, tvirtinimo medžiagos sudedamos Paslaugos gavėjo nurodytoje sandėliavimo vietoje.  Konkrečiu kamieno individualios apsaugos priežiūros arba nuėmimo atveju išsamius paaiškinimus pateikia Paslaugų gavėjas.  Suteiktų paslaugų kiekio apskaitos vnt. – tūkst. vnt. prižiūrėtų arba nuimtų kamieno apsaugų. |
| 7.12. | Kitų želdinių, žėlinių ūglių apsaugos nuo kanopinių žvėrių daromos žalos priemonių (pakavimo tinklelių, lininių pakulų, avių vilnos, lipnios juostos) įrengimas | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma želdinių ar žėlinių apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktas medžiagas (pakavimo tinklelį, linų pakulas, avių vilną, lipnią juostą), Paslaugos teikėjas savo įrankiais ir priemonėmis, nurodytuose miško sklypuose želdiniuose ir žėliniuose įrengia apsaugas ant nurodyto kiekio pasodintų eglės ir pušies sodmenų.  Pakavimo tinklelis uždedamas rudenį pasibaigus vegetacijai. Tinklelio uždėjimui naudojamas plastikinis vamzdis. Pirmiausia tinklo rankovė užmaunama ant vamzdžio. Vamzdis užmaunamas ant medelio viršūninio ūglio iki pat menturinių šakų. Vamzdis keliamas aukštyn prilaikant tinklo apačią. Tinklo rankovė, nutraukiama nuo vamzdžio, padengiant visą ūglį. Užmautas tinklas nukerpamas taip, kad virš ūglio liktų apie 2 – 3 cm ilgio tinklelio galas.  Naudojant linų pakulas, jomis apvyniojamos pušų ir eglučių viršūnės ir menturių šakelės. Pakulų pluoštas ant ūglio pirmiausia apvyniojamas žemiau pumpurų. Po to permetamas virš pumpurų ir, kad užkibtų ant anksčiau apvynioto pluošto, jis dar kartą apsukamas žemiau pumpurų. Pakulos turi būti uždėtos taip, kad neatsipalaiduotų ir nenukristų nuo ūglio.  Naudojant avių vilną, ja apvyniojamos pušų ir eglučių viršūnės ir menturių šakelės. Vilna ant ūglio pirmiausia apvyniojama žemiau pumpurų. Po to permetama virš pumpurų ir, kad užkibtų ant anksčiau apvyniotos vilnos, ji dar kartą apsukama žemiau pumpurų. Vilna turi būti uždėta taip, kad neatsipalaiduotų ir nenukristų nuo ūglio.  Naudojant lipnią juostą, ji dedama ant medelių ūglių pumpurų ir viršūnių. Dedant juostą ūgliai turi būti sausi. Lipni juosta klijuojama rudenį ant sumedėjusių ūglių viršūnių, apgaubiant viršūnę su pumpurais. Apie ūglį ir pumpurus sudaromas vamzdinės formos apsauginis sluoksnis. Apsuktos juostos abu galai suklijuojami lipniomis pusėmis, kad susidarytų vėliavėlės formos galas. Klijuojant lipnias juostas galima naudoti joms skirtus pakavimo laikiklius.  Konkrečiu kitų apsaugos priemonių naudojimo atveju išsamius paaiškinimus pateikia Paslaugų gavėjas.  Suteiktų paslaugų kiekio apskaitos vnt. – tūkst. vnt. panaudotų kitų apsaugos priemonių. |
| 8. | Želdinių, žėlinių apsauga nuo kenkėjų naudojant polimerinę dangą | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma želdinių ar žėlinių apsauga, sąrašą su nurodytais plotais ir Paslaugos teikėjui parodo natūroje šių sklypų ribas.  Naudodamas Paslaugų gavėjo pateiktą polimerinę medžiagą, apsaugančią nuo pušinių straubliukų pažeidimų, Paslaugos teikėjas savo įrankiais ir priemonėmis, nurodytuose miško sklypuose želdiniuose ir žėliniuose apipurškia ar aptepa nurodytą kiekį pasodintų eglės ir pušies sodmenų.  Naudojant polimerinę dangą vadovaujamasi jo duomenų saugos lapu ir naudojimo instrukcijomis.  Prieš naudojimą polimerinė danga gerai išmaišoma. Polimerinės dangos negalima purkšti ar tepti ant drėgnų augalų. Apipurškus ar aptepus sodmenis lauke, po purškimo neturėtų lyti apie 6 val., kad polimerinė danga sukietėtų.  Polimerinė danga purškiama / tepama naudojant purkštuvą / teptuką. Pasodintų dirvoje eglės ir pušies sodmenų kamienus reikia apipurkšti / aptepti iki 10 cm nuo dirvos paviršiaus. Apdorojant, augalus reikia saugoti nuo polimero patekimo ant šaknų ir šakelių spyglių.  Dirbant su polimerine danga privaloma laikytis saugaus darbo su cheminėmis medžiagomis reikalavimų. Laikytis produkto naudojimo instrukcijoje pateiktų nurodymų.  Panaudotos polimerinės dangos pakuotės turi būti grąžintos Paslaugų gavėjui.  Konkrečiu polimerinės dangos purškimo atveju išsamius paaiškinimus pateikia Paslaugų gavėjas.  Suteiktų paslaugų kiekio apskaitos vnt. – tūkst. vnt. polimerine danga apdorotų sodmenų. |
| 9. | Griovių šlaitų ir pagriovių priežiūra | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį miško sklypų, kuriuose bus vykdoma griovių šlaitų ir pagriovių priežiūra, sąrašą su nurodytais plotais ir Paslaugos teikėjui parodo natūroje šių sklypų ribas.  Griovių šlaitų ir pagriovių priežiūra apima šiuos darbus: žolinės augmenijos arba sumedėjusios augmenijos pjovimas/kirtimas, sumedėjusios augmenijos pašalinimas.  Žolinės augmenijos pjovimas – nesumedėjusios augmenijos (žolės arba pirmųjų metų krūmų ir medžių atžalų) šienavimas griovio šlaite, bei pagriovyje, nupjautą žolę bei atžalas paskleidžiant griovio šlaite. Šienavimas atliekamas rankiniais motoriniais/mechaniniais įrankiais arba mechanizuotai specialiai tam pritaikyta technika.  Sumedėjusios augmenijos kirtimas – antrųjų bei vėlesnių metų krūmų ir medžių atžalų kirtimas griovio šlaite, bei pagriovyje. Atžalų kirtimas atliekamas rankiniais motoriniais/mechaniniais įrankiais arba mechanizuotai specialiai tam pritaikyta technika. Darbus vykdant rankiniais įrankiais, iškirstos atžalos pašalinamos iš griovio šlaito, Paslaugų gavėjo nurodymu jas paskleidžiant >1m atstumu nuo griovio šlaito arba sukraunant į krūvas ne tankesniu kaip 10m atstumu viena nuo kitos Paslaugų gavėjo nurodytoje pagriovio pusėje. Darbus vykdant mechanizuotai susmulkintos atžalos gali būti paskleidžiamos griovio šlaite bei pagriovyje. Tiek rankiniais įrankiais, tiek mechanizuotai kertant atžalas, turi būti užtikrintas minimalus kelmų aukštis - atžalos nukertamos ties augalo šaknies kakleliu.  Griovio šlaitas – atstumas nuo griovio dugno iki griovio šlaito viršaus.  Pagriovys – horizontalus atstumas nuo griovio šlaito viršaus iki Paslaugų gavėjo nurodyto atstumo (1-2 m atstumas).  Suteiktų paslaugų kiekio apskaitos vnt. – ha priežiūros atlikto ploto. |
| 10. | Pakelių priežiūra | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį kelių ruožų, kuriuose bus vykdoma pakelių priežiūra, sąrašą su nurodytais plotais ir Paslaugos teikėjui parodo natūroje šių kelių ruožų ribas.  Nurodytuose kelių ruožuose Paslaugų teikėjas savo rankiniais įrankiais, krūmapjove, motoriniu pjūklu, traktoriniu pjovimo ar smulkinimo įrenginiu, pašalina kelkraščiuose (kelkraštis 2 m. pločio, išskyrus atvejus, kai kelkraštis yra siauresnis) augančią žolinę ar sumedėjusią augaliją taip pat toliau augančius krūmus, kurių lajos pasvirusios ant kelkraščio. Žolinė ir susmulkinta sumedėjusi augalija paliekama kelkraščiuose, nesmulkinta sumedėjusi augalija pašalinama iš kelkraščio, sukraunant į krūvas už kelio briaunos ar kelio griovio ribos.  Suteiktų paslaugų kiekio apskaitos vnt. – km kelkraščio ilgio, kuriame pašalinta žolinė ir sumedėjusi augalija. |
| 11. | Kvartalinių ir ribinių linijų priežiūra | Prieš pradedant vykdyti paslaugą Paslaugų gavėjas pateikia Paslaugos teikėjui rašytinį kvartalinių ir ribinių linijų, kuriose bus vykdoma priežiūra, sąrašą su nurodytais ilgiais ir Paslaugos teikėjui parodo natūroje šių linijų ribas.  Nurodytuose kvartalinių ar ribinių linijų (toliau – linijos) ruožuose Paslaugų teikėjas savo rankiniais įrankiais, krūmapjove, motoriniu pjūklu, traktoriniu pjovimo ar smulkinimo įrenginiu, pašalina jose augančią žolinę ar sumedėjusią augaliją taip pat toliau augančius krūmus, kurių lajos pasvirusios ant linijos. Žolinė ir susmulkinta sumedėjusi augalija paliekama ant linijos, nesmulkinta sumedėjusi augalija pašalinama iš už linijos ribų, sukraunant į krūvas.  Suteiktų paslaugų kiekio apskaitos vnt. – km linijos ilgio, kurioje pašalinta žolinė ir sumedėjusi augalija. |
| 12. | Sodmenų transportavimo paslaugos, atvežant sodmenis iš kitų regioninių padalinių medelynų | Sodmenų transportavimo paslaugas sudaro sodmenų pervežimas iš kitame regioniniame padalinyje esančio miško medelyno į Paslaugos gavėjo nurodytą vietą ir jų iškrovimas.  Vežamų sodmenų šaknys turi būti apsaugotos nuo išdžiūvimo: sodmenis vežančio automobilio ar priekabos kėbulas turi būti uždengtas, arba sodmenys turi būti sudėti į neleidžiančią išdžiūti šaknims tarą.  Paslaugos apmokamos pagal 1 km įkainį nuo kitame regioniniame padalinyje esančio miško medelyno iki Paslaugos gavėjo nurodytos vietos. |

**Pirkimo objekto dalių paslaugų apimtys:**

**1 paslaugų grupė:**

**Želdaviečių paruošimas miškų sodinimui, želdinių ir žėlinių priežiūra, jaunuolynų ugdymas, griovių šlaitų ir pagriovių, pakelių, kvartalinių ir ribinių linijų priežiūra**. Preliminarios paslaugų apimtys nurodytos Miškininkystės darbų rangos paslaugų techninės specifikacijos 1 priede. Nurodytas preliminarus Miškininkystės paslaugų kiekis. Nurodytos Miškininkystės paslaugų apimtys yra preliminarios ir skirtos tik pasiūlymų kainai apskaičiuoti ir laimėtojui nustatyti. Sutarties galiojimo laikotarpiu Paslaugos gavėjas turi teisę pirkti keičiant eilutėse nurodytus kiekius, kuris gali svyruoti ±30 proc.

**Želdavietės paruošimui miško sodmenų sodinimui šalinant nepageidaujamus medžius, krūmus, žolinę augmeniją** taikomi sekantys koregavimo koeficientai: iškertant sumedėjusią augmeniją iki 150 erdm. / ha – 1,0, iškertant sumedėjusią augmeniją virš 150 erdm. / ha – 1,3, nupjaunant žolinę augmeniją – 0,7.

**Miško želdinių ir žėlinių priežiūrai šalinant žabus ir žolinę augmeniją** taikomi sekantys koregavimo koeficientai apmindant, žolinę augmeniją – 0,4, pjaunant, šalinant žolinę augmeniją vagose – 0,8, pjaunant, šalinant žolinę augmeniją visame plote – 1,0, kertant žabus ir žolinę augmeniją želdiniuose – 1,1, kertant žabus ir žolinę augmeniją žėliniuose – 1,3. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.

**Jaunuolynų ugdymo ir/ar retinimo kirtimams negaminant likvidinės medienos** taikomi sekantys koregavimo koeficientai: nelikvidinės medienos kirtimas kai iš 1 ha iškertama iki 100 erdm. – 0,8; kai iškertama 101-150 erdm. – 1,0; kai iškertama daugiau nei 150 erdm. – 1,2. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.Jei kertant sumedėjusią augmeniją iškirsta sumedėjusi augmenija sukraunama į krūvas, įkainis didinamas 30 proc.

**Griovių šlaitų ir pagriovių priežiūrai** taikomi sekantys koregavimo koeficientai: žolinės augmenijos pjovimas – 0,8; sumedėjusios augmenijos kirtimas ir sukrovimas į krūvas – 1,0. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.

**Pakelių priežiūrai** taikomi sekantys koregavimo koeficientai: žolinės augmenijos pjovimas – 0,75; sumedėjusios augmenijos kirtimas – 1,0. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.Jei kertant sumedėjusią augmeniją iškirsta sumedėjusi augmenija sukraunama į krūvas, įkainis didinamas 30 proc.

**Kvartalinių ir ribinių linijų priežūrai** taikomi sekantys koregavimo koeficientai: rankiniu būdu pašalinant žolinę ir sumedėjusią augmeniją – 1,0; traktoriniu pjovimo ar smulkinimo įrenginiu pašalinant žolinę ir sumedėjusią augmeniją – 0,5. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.

**2 paslaugų grupė:**

**Želdavietės paruošimas miško sodmenų sodinimui cheminiu būdu pašalinant nepageidaujamą augmeniją.** Preliminarios paslaugų apimtys nurodytos Miškininkystės darbų rangos paslaugų techninės specifikacijos 1 priede. Nurodytas preliminarus Miškininkystės paslaugų kiekis. Nurodytos Miškininkystės paslaugų apimtys yra preliminarios ir skirtos tik pasiūlymų kainai apskaičiuoti ir laimėtojui nustatyti. Sutarties galiojimo laikotarpiu Paslaugos gavėjas turi teisę pirkti keičiant eilutėse nurodytus kiekius, kuris gali svyruoti ±30 proc.

**3 paslaugų grupė:**

**Miško sodmenų sodinimas, želdinių ir žėlinių medelių ir jų liemenų apsauga nuo kanopinių žvėrių bei vabzdžių daromos žalos.** Preliminarios paslaugų apimtys nurodytos Miškininkystės darbų rangos paslaugų techninės specifikacijos 1 priede. Nurodytas preliminarus Miškininkystės paslaugų kiekis. Nurodytos Miškininkystės paslaugų apimtys yra preliminarios ir skirtos tik pasiūlymų kainai apskaičiuoti ir laimėtojui nustatyti. Sutarties galiojimo laikotarpiu Paslaugos gavėjas turi teisę pirkti keičiant eilutėse nurodytus kiekius, kuris gali svyruoti ±30 proc.

**Miško atkūrimui ir įveisimui (medelių ir krūmų sodinimas)** Medžių ir krūmų sodinimui taikomi sekantys koregavimo koeficientai: 1) atkuriant ir įveisiant mišką sodinant E, M sodinukus – 1,0, sodinant P sodinukus – 0,7, sodinant Ą, Kl, G, B, J, L sodinukus – 1,25, sodinant B, J, L, E, M sėjinukus ir krūmus – 0,8, sodinant P sėjinukus – 0,7, sodinant Ą, Kl, G sėjinukus – 1,25, sodinant konteinerizuotus sodmenis – 0,75;

2) atsodinant mišką sodinant E, M sodinukus – 1,2, sodinant P sodinukus – 0,8, sodinant Ą, Kl, G, B, J, L sodinukus – 1,5, sodinant B, J, L sėjinukus ir krūmus – 1,0, sodinant P sėjinukus – 0,8, sodinant Ą, Kl, G sėjinukus – 1,5, sodinant konteinerizuotus sodmenis – 0,9;

Kai sodmenys laikomi už sodinamos biržės ribų, už sodmenų pernešimą daugiau nei 300 m nuo sandėliavimo vietos iki sodinamos biržės pakraščio taikomas sodinimo įkainio priedas - 10 proc. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.

**Miško želdinių ar žėlinių atsodinimui** Medžių ir krūmų sodinimui taikomi sekantys koregavimo koeficientai: 1) atkuriant ir įveisiant mišką sodinant E, M sodinukus – 1,0, sodinant P sodinukus – 0,7, sodinant Ą, Kl, G, B, J, L sodinukus – 1,25, sodinant B, J, L, E, M sėjinukus ir krūmus – 0,8, sodinant P sėjinukus – 0,7, sodinant Ą, Kl, G sėjinukus – 1,25, sodinant konteinerizuotus sodmenis – 0,75;

2) atsodinant mišką sodinant E, M sodinukus – 1,2, sodinant P sodinukus – 0,8, sodinant Ą, Kl, G, B, J, L sodinukus – 1,5, sodinant B, J, L sėjinukus ir krūmus – 1,0, sodinant P sėjinukus – 0,8, sodinant Ą, Kl, G sėjinukus – 1,5, sodinant konteinerizuotus sodmenis – 0,9;

Kai sodmenys laikomi už sodinamos biržės ribų, už sodmenų pernešimą daugiau nei 300 m nuo sandėliavimo vietos iki sodinamos biržės pakraščio taikomas sodinimo įkainio priedas - 10 proc. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.

**Želdinių, žėlinių apsaugai nuo kanopinių žvėrių bei vabzdžių daromos žalos** taikomi sekantys koregavimo koeficientai. Želdinių ir žėlinių apsauga nuo kanopinių žvėrių daromos žalos tepant medžių ūglius repelentais: kai 1 ha nutepama daugiau nei 2000 vnt. sodmenų – 1,0, kai 1 ha nutepama iki 2000 vnt. sodmenų – 1,2. Želdinių ir žėlinių apsauga nuo kanopinių žvėrių daromos žalos purškiant repelentus: kai 1 ha nupurškiama daugiau nei 2000 vnt. sodmenų – 0,85, kai 1 ha nupurškiama iki 2000 vnt. sodmenų – 1,0. Želdinių ir žėlinių ūglių apsauga nuo kanopinių žvėrių daromos žalos naudojant kitas priemones (pakavimo tinkleliai, lininės pakulos, avių vilnos, lipni juosta) – 1,1. Želdinių, žėlinių apsauga nuo kenkėjų naudojant polimerinę dangą – 1,2. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.

**Želdinių, žėlinių ir jaunuolynų medžių ir/ar jų kamienų apsauga nuo kanopinių žvėrių daromos žalos** taikomi sekantys koregavimo koeficientai. Želdinių ir žėlinių apsauga apgaubiant medelius individualiomis apsaugos priemonėmis ir šių priemonių remontas – 1,0, individualių priemonių surinkimas ir išgabenimas – 0,4, medžių kamienų apsauga tepant repelentus – 0,5, medžių kamienų apsauga purškiant repelentus – 0,4, medžių kamienų apsauga individualiomis priemonėmis ir šių priemonių remontas – 0,8. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.

**4 paslaugų grupė:**

**Želdinių, žėlinių apsauga nuo kanopinių žvėrių daromos žalos, tveriant vielos tinklo tvorą.** Preliminarios paslaugų apimtys nurodytos Miškininkystės darbų rangos paslaugų techninės specifikacijos 1 priede. Nurodytas preliminarus Miškininkystės paslaugų kiekis. Nurodytos Miškininkystės paslaugų apimtys yra preliminarios ir skirtos tik pasiūlymų kainai apskaičiuoti ir laimėtojui nustatyti. Sutarties galiojimo laikotarpiu Paslaugos gavėjas turi teisę pirkti keičiant eilutėse nurodytus kiekius, kuris gali svyruoti ±30 proc.

**Želdinių, žėlinių ir jaunuolynų apsauga nuo kanopinių žvėrių daromos žalos, tveriant vielos tinklo tvorą** taikomi sekantys koregavimo koeficientai: vielos tinklo tvoros tvėrimas, kai Paslaugos teikėjas pasiruošia tvoros stulpus iš Paslaugos gavėjo pateiktos medžiagos – 1,0; vielos tinklo tvoros tvėrimas, kai paruoštus (tekintus ar metalinius) tvoros stulpus pateikia Paslaugos gavėjas – 0,85; vielos tinklo tvoros remontas - 1,3; vielos tinklo tvoros nuardymas – 0,65. Galutinis darbo įkainis apskaičiuojamas bazinį nurodyto darbo įkainį dauginant iš taikomų koregavimo koeficiento.

**5 paslaugų grupė:**

**Sodmenų transportavimo paslaugos.** Preliminarios paslaugų apimtys nurodytos Miškininkystės darbų rangos paslaugų techninės specifikacijos 1 priede. Nurodytas preliminarus Miškininkystės paslaugų kiekis. Nurodytos Miškininkystės paslaugų apimtys yra preliminarios ir skirtos tik pasiūlymų kainai apskaičiuoti ir laimėtojui nustatyti. Sutarties galiojimo laikotarpiu Paslaugos gavėjas turi teisę pirkti keičiant eilutėse nurodytus kiekius, kuris gali svyruoti ±30 proc.

**3 lentelė**

**Baziniai paslaugų (darbų) įkainiai**

**Tiekėjui pasiūlyme pateikus didesnį  pirkimo įkainį nei nurodyta lentelėje, jo pasiūlymas bus atmetamas dėl per didelės Perkančiajai organizacijai nepriimtinos kainos.**

|  |  |  |  |
| --- | --- | --- | --- |
| **Eil.**  **Nr.** | **Paslaugų pavadinimai** | **Mato vnt.** | **Baziniai paslaugų (darbų)**  **įkainiai Eur be PVM** |
| **1. Želdaviečių paruošimas miškų sodinimui, želdinių ir žėlinių priežiūra, jaunuolynų ugdymas ir/ar retinimo kirtimai, negaminant likvidinės medienos, griovių šlaitų ir pagriovių, pakelių, kvartalinių ir ribinių linijų priežiūra:** | | | |
| 1.1. | Želdavietės paruošimas miško sodmenų sodinimui šalinant nepageidaujamus medžius, krūmus, žolinę augmeniją | ha | **235** |
| 1.2. | Miško želdinių ir žėlinių priežiūra šalinant žabus ir žolinę augmeniją. | ha | **205** |
| 1.3. | Jaunuolynų ugdymas ir/ar retinimo kirtimai, negaminant likvidinės medienos | ha | **235** |
| 1.4. | Griovių šlaitų ir pagriovių priežiūra | ha | **241** |
| 1.5. | Pakelių priežiūra | km | **44** |
| 1.6. | Kvartalinių ir ribinių linijų priežiūra | km | **99** |
| **2. Želdavietės paruošimas miško sodmenų sodinimui cheminiu būdu pašalinant nepageidaujamą augmeniją:** | | | |
| 2.1. | Želdavietės paruošimas miško sodmenų sodinimui cheminiu būdu pašalinant nepageidaujamą augmeniją | ha | **90** |
| **3. Miško sodmenų sodinimas, želdinių ir žėlinių medelių ir jų liemenų apsauga nuo kanopinių žvėrių bei vabzdžių daromos žalos:** | | | |
| 3.1. | Miško atkūrimas, įveisimas ir atsodinimas (medžių ir krūmų sodinimas) | tūkst.vnt. | **110** |
| 3.3. | Želdinių, žėlinių apsauga nuo kanopinių žvėrių bei vabzdžių daromos žalos | tūkst.vnt. | **20** |
| 3.4. | Želdinių, žėlinių ir medelių kamienų apsauga nuo kanopinių žvėrių daromos žalos | tūkst.vnt. | **320** |
| **4. Želdinių, žėlinių apsauga nuo kanopinių žvėrių daromos žalos, tveriant vielos tinklo tvorą:** | | | |
| 4.1. | Želdinių, žėlinių apsauga nuo kanopinių žvėrių daromos žalos, tveriant vielos tinklo tvorą | m. | **1,8** |
| **5. Sodmenų transportavimo paslaugos:** | | | |
| 5. | Sodmenų transportavimo iš kitų medelynų paslaugos | km. | **1,1** |